TINE

miniatyr|257x257pk|En Tine lastebil
TINE er et norsk samvirkeselskap eid av melkeprodusenter som leverer melk til selskapet. Kjernevirksomheten er produksjon og salg av melk, ost og andre meieriprodukter i Norge og utlandet. Per 2016 har konsernet  ansatte, og konsernet eies av  melkeprodusenter. Konsernet omfatter morselskapet TINE SA og flere hel- og deleide datterselskaper innen annen næringsmiddelvirksomhet.
Historie
Selskapet har spor tilbake til 1856. Da ble det første andelsmeieret startet ved Rausjødalen setermeieri. I 1928 ble Norske Meieriers Eksportlag dannet. Fra 1942 skiftet selskapet navn til Norske Meieriers Salgssentral, og i 1984 ble navnet endret til Norske Meierier. Tinen i logoen ble tatt i bruk som varemerke for meierisamvirket i 1973. Merkevarenavnet slik vi kjenner det i dag, ble tatt i bruk sommeren 1992. I 2002 slo de regionale meieriselskapene seg sammen med Norske Meierier og datterselskapene, til konsernet TINE BA. I 2010 ble selskapet endret til et landsomfattende konsern tilpasset samvirkeloven som var innført fra 2008, og navnet ble endret til TINE SA.https://dbsearch2.patentstyret.no/Mark/DetailNewWindow.aspx?idappl=200502942,231411&culture=nb-NO Patentstyret.no om Tine varemerke  TINE Årsrapport 2012, Side 30-31. (paginert side 26-27)

TINE SA er en av de 13 bondeeide landsdekkende samvirkevirksomhetene som er medlem av interesseorganisasjonen Norsk Landbrukssamvirke. 
Hel- eller deleide datterselskaper
Norseland Inc. (USA) – heleid datterselskap som står for salg, markedsføring og distribusjon av ost i USA, hovedsakelig Jarlsberg.
Norseland Ltd. (Storbritannia) – heleid datterselskap som står for salg, markedsføring og distribusjon av Jarlsberg, Ridder og brunost i Storbritannia.
Wernersson Ost AB (Sverige) – heleid datterselskap som står for salg og markedsføring av Jarlsberg og TINE Gudbrandsdalsost i Sverige og Danmark.
 Diplom-Is AS – heleid datterselskap som produserer og distribuerer iskrem og andre frosne produkter.
 OsteCompagniet  –  omsetter ostespesialiteter, både gårdsost og importost. Ble etablert i februar 2003 som eget datterselskap på Brynseng i Oslo senere som avdeling. Det er en markedskanal for småskalaprodusenter og har  fått støtte fra Innovasjon Norge for et prosjekt rettet mot småskala osteproduksjon i Norge. I 2011 hadde bedriften 12 ansatte, omsatte for rundt 300 millioner kroner, og hadde 200 ostevarianter i sitt sortiment. OsteCompagniet markedsfører også norske nisjeprodukter i utlandet.
 Fjordland AS – datterselskap (eid 51 %) som driver produksjon, markedsføring og salg av ferdigmat, margarin og yoghurt.

 Produkter 
TINE produserer og markedsfører melk av ku og geit (inkludert helmelk, skummet melk og surmelk), meiriprodukter som ost, brunost (blant annet heidalsost), fløte, rømme og smør, melkebaserte produkter som salatost, grøt, iskrem, yoghurt og vaniljesaus, og noen produkter som ikke er melkebasert for eksempel Sunniva Drikker og energibarer. Blant produktene finnes merkevarer som gulostene jarlsberg (sveitserost), norvegia (goudatype) og ridder (kittmodnet) som produseres i Tresfjord siden 1969. I 2025 introduserte TINE «mellommelk», en drikkemelkvariant med 2 % fett (mot 1 % i lettmelk og 3,5 % i helmelk).

Litago er et varemerke som markedsføres mot barnesegmentet av. Produktserien består av brunost, prim, yoghurtvarianter samt drikker.Produktoversikt , besøkt 9. mars 2011 Det første produktet i serien, en fruktyoghurt, ble lansert i 1994. En illustrasjon av en godslig ku var et av elementene i pakningsdesignen. Under Litagonavnet markedsføres drikker med forskjellige smakstilsetninger bl.a av frukt, karamell og sjokolade. Den originale  sjokolademelken er tilsatt 4 % sukker,  1 % kakao, stabilisator (E407) og aroma..

Snøfrisk er en norsk fersk kremost, laget av TINE i Ørsta. Den ble lansert i forbindelse med vinter-OL i 1994 på Lillehammer. Osten er laget av 80 % geitemelk og 20 % kufløte 

Balsfjordost var en lagret, halvfast, modnet ost, som ble produsert ved meieri på Storsteinnes i Balsfjord. Osten ble fremstilt av geitmelk. Den ble introdusert tidlig på 1980-tallet til produksjonen ble innstilt i 2021. Balsfjordost inngikk i serien Norske Ostespesialiteter.

Norzola er en blåmuggost som ble lansert i Norge i 1974, og ligner på Gorgonzola, som produseres i Italia. Osten har smøreaktig konsistens og aromatisk, men ikke så skarp smak og lukt som Gorgonzola..

 Markedsregulator 
Tine har en rolle i markedsregulering av jordbruksvarer i Norge. Med hjemmel i Omsetningsloven inngikk Staten ved Landbruksdirektoratet en avtale om dette med Tine i 2003. En avdeling i Tine, Norsk melkeråvare, står for markedsreguleringen.

Synnøve Finden, Rørosmeieriet og Q-melk er viktige norske konkurrenter (per 2025).

 Priser og utmerkelser 

 Matprisen 2016 «Utfordrerprisen»

 Internasjonal oppmerksomhet 
Meieriproduktene Jarlsberg og Tine Brunost fikk ifølge Thainytt, et hobbybasert nyhetssted om Thailand, oppmerksomhet under Food & Hospitality Thailand-messen i Bangkok, arrangert i Queen Sirikit National Convention Center fra 20. til 23. august 2025. Produktene ble presentert av importøren GFP Global Food Products, med støtte fra TINE Internationals merkevaresjef, Sarah Ogier.

Se også
Konflikten mellom TINE og Synnøve Finden
Meieriloven

 Referanser  

Eksterne lenker
 Selskapsinfo
 TINE gruppas årsrapporter fra 1998 og framover
 TINE gruppas årsrapport 2014 (.pdf) 
 TINE gruppas årsrapport 2014 (digital) 
 Proff.no: Tine SA


Kategori:Varemerker
Kategori:Selskaper etablert i 1928
Kategori:Kooperativer i Norge